sukhrobnurali/uzbek-legal-corpus huggingface dataset:
QORAQALPOGʻISTON RESPUBLIKASI VA XORAZM VILOYATIDA KIChIK KORXONALARNI RIVOJLANTIRIShNI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA
(decree, 2021-04-30)

Qoraqalpogʻiston Respublikasi va Xorazm viloyati hududida xususiy tadbirkorlikni, kichik biznesni, shuningdek xorijiy investitsiyalar ishtirokidagi korxonalarni tashkil etish hamda ularni jadal rivojlantirish uchun qulay shart-sharoitlarni yaratish maqsadida: 1. Belgilansinki, ustav jamgʻarmasining miqdori kamida 200 mln soʻm boʻlgan hamda belgilangan boshqa shartlarga javob beradigan korxonalar Qoraqalpogʻiston Respublikasi va Xorazm viloyati hududida yangi barpo etiladigan xorijiy investitsiyalar ishtirokidagi korxonalar deb hisoblanadi. Qoraqalpogʻiston Respublikasi va Xorazm viloyati hududida xorijiy sarmoya ishtirokida yangi barpo etilayotgan va ustav jamgʻarmasi miqdori 200 mln soʻmdan kam boʻlgan korxonalar xorijiy investitsiyalar ishtirokidagi korxonalar jumlasiga kirmaydi. 2. Belgilansinki, 2002-yilning 1-iyulidan to 2005-yilning 1-yanvariga qadar: Qoraqalpogʻiston Respublikasi va Xorazm viloyati hududida roʻyxatga olinib, oʻz faoliyatini amalga oshirayotgan kichik ishlab chiqarish korxonalari va mikrofirmalar soliq solish tizimidan qatʼi nazar, amaldagi stavkalarga nisbatan 50 foiz kamaytirilgan stavka boʻyicha soliq toʻlaydilar; Oʻzbekiston Respublikasi Moliya vazirligi 2002-yilning 1-iyulidan boshlab yuqorida koʻrsatib oʻtilgan soliq imtiyozlari berilishi tufayli respublika budjeti bilan Qoraqalpogʻiston Respublikasi va Xorazm viloyati budjetlari oʻrtasidagi oʻzaro hisob-kitoblarga tegishli oʻzgartishlar kiritsin. 3. Mazkur Farmonning 1 va 2-bandlarida koʻzda tutilgan imtiyozlar tegishli ravishda belgilangan tartibda roʻyxatga olingan, Qoraqalpogʻiston Respublikasi va Xorazm viloyati hududida joylashgan va oʻz faoliyatini amalga oshirayotgan ishlab chiqarish mikrofirmalariga, kichik korxonalarga, xorijiy investitsiyalar ishtirokida yangi tashkil etilgan korxonalargagina taalluqlidir. 4. Oʻzbekiston Respublikasi Adliya vazirligi ikki hafta muddatda Oʻzbekiston Respublikasining amaldagi qonun va normativ hujjatlariga ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin. 5. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 6. Ushbu Farmon matbuotda eʼlon qilinsin.
NORMATIV-HUQUQIY HUJJATNI TEGIShLI QISMINI TOʻXTATISh TOʻGʻRISIDA
(order, 2002-06-10)

Vazirlar Mahkamasining 1997-yil 9-oktabrdagi 469-son qarori bilan tasdiqlangan “Vazirliklar, davlat qoʻmitalari va idoralar meʼyoriy hujjatlarini huquqiy ekspertizadan va davlat roʻyxatidan oʻtkazish toʻgʻrisida”gi Nizomning 18-bandiga va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. “Oʻzkommunxizmat” agentligi, Oʻzbekiston Respublikasi Moliya vazirligi va Monopoliyadan chiqarish va raqobatni rivojlantirish davlat qoʻmitasining 2002-yil 29-apreldagi 012-1/504, 58 va 1-sonli qarori bilan tasdiqlangan (roʻyxat raqami № 1142, 2002-yil 21 may) “Ijtimoiy soha obyektlari hamda kichik va oʻrta biznes subyektlariga tabiiy gazdan foydalanish uchun ruxsatnoma berish tartibi toʻgʻrisida”gi Nizomning kirish qismi Oʻzbekiston Respublikasi Vazirlar Mahkamasining “Tabiiy gaz yetkazib berish va uning hisob-kitob qilish tizimini yanada takomillashtirish toʻgʻrisida”gi 2002-yil 20-martdagi 90-son qarorining 7-bandiga zid kelganligi sababli toʻxtatilsin va bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestriga tegishli yozuv kiritilsin. 2. Ushbu Nizomning ijtimoiy soha obyektlari hamda kichik va oʻrta biznes subyektlariga (tut ipak qurti boqish, xususiy uylar hovlisidagi issiqxonalar va oziq-ovqat pishirish uchun) gazdan foydalanish uchun ruxsatnomalar berish qismi amalda qoʻllanilsin. 3. “Oʻzkommunxizmat” agentligi, Oʻzbekiston Respublikasi Moliya vazirligi va Monopoliyadan chiqarish va raqobatni rivojlantirish davlat qoʻmitasi ushbu buyruqni barcha manfaatdor shaxslarga yetkazishi hamda ular boʻyicha barcha tushuntirishlarning nusxasini Adliya vazirligiga taqdim etib borishni taʼminlashi lozimligi maʼlumot uchun qabul qilinsin. 4. Idoraviy meʼyoriy hujjatlarni davlat roʻyxatidan oʻtkazish boshqarmasi (M.M.Ikromov) ushbu buyruqni barcha manfaatdor shaxslar eʼtiboriga yetkazilishi va amalda qoʻllanilishi ustidan nazoratni taʼminlasin. 5. Mazkur buyruqni bajarilishini nazorat qilish Qonunchilik bosh boshqarmasi boshligʻi X.M.Sodiqov zimmasiga yuklansin.
YEVROPA TIKLANISh VA TARAQQIYOT BANKINING KIChIK BIZNESNI TOʻLIQ KOʻLAMDA RIVOJLANTIRISh BOʻYIChA DASTURINI AMALGA OShIRISh ChORA-TADBIRLARI TOʻGʻRISIDA
(resolution, 2021-02-22)

Tijorat banklarining Xususiy tadbirkorlikka, mikrofirmalarga, dehqon va fermer xoʻjaliklariga, boshqa kichik biznes subyektlariga kredit berish boʻyicha imkoniyatlarini kengaytirish, shuningdek kichik biznesni toʻliq koʻlamda rivojlantirish Yaponiya — Oʻzbekiston dasturi doirasida Yevropa tiklanish va taraqqiyot banki kredit liniyasidan oʻz vaqtida va samarali foydalanish maqsadida Oʻzbekiston Respublikasi Vazirlar Mahkamasi qaror qiladi: 1. Yevropa tiklanish va taraqqiyot bankining kichik biznesni toʻliq koʻlamda rivojlantirish Yaponiya — Oʻzbekiston dasturini amalga oshirish uchun ikki bosqichda 20 mln AQSh dollaridan — jami 40 mln AQSh dollari miqdorida kredit liniyasi berishi toʻgʻrisidagi taklifi qabul qilinsin. 2. Belgilab qoʻyilsinki: kreditlar bitta qarz oluvchiga 100 ming AQSh dollarigacha miqdorda yoki shunga teng miqdorda Oʻzbekiston Respublikasi milliy valyutasida beriladi; mikrokreditlar 10 ming AQSh dollarigacha miqdorda yoki shunga teng miqdorda milliy valyutada beriladi. Bunda naqd pul shaklida berilgan kreditlar naqd pul shaklida qaytariladi; koʻrsatib oʻtilgan Dastur doirasida kreditlar olish yuzasidan buyurtmanomalarni tanlab olishda mahalliy xomashyo va qishloq xoʻjaligi mahsulotlarini qayta ishlash boʻyicha mikro va kichik ishlab chiqarishlarni, xizmatlar koʻrsatish sohalarini rivojlantirish, qoʻshimcha ish oʻrinlari yaratish, shuningdek respublika aholisining ish bilan band boʻlmagan qismi uchun kasanachilik mehnati tashkil etish kredit berishning ustuvor yoʻnalishlari hisoblanadi. 3. Oʻzbekiston Respublikasi Moliya vaziri mazkur kredit liniyasi doirasida Yevropa tiklanish va taraqqiyot banki tomonidan tanlab olingan subqarz boʻyicha tijorat banklarining kredit bitimlari yuzasidan Yevropa tiklanish va taraqqiyot bankiga Oʻzbekiston Respublikasi Hukumati nomidan belgilangan tartibda kafolat berishga vakil qilinsin. 4. Oʻzbekiston Respublikasi Markaziy banki Adliya vazirligi birgalikda ikki hafta muddatda idoraviy normativ hujjatlarga ushbu qarordan kelib chiqadigan tegishli oʻzgartirishlar va qoʻshimchalar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va Oʻzbekiston Respublikasi Markaziy banki raisi F.M.Mullajonov zimmasiga yuklansin.
YEVROPA TIKLANISh VA TARAQQIYOT BANKI BILAN HAMKORLIKNI KENGAYTIRIShGA DOIR ChORA-TADBIRLAR TOʻGʻRISIDA
(resolution, 2021-02-22)

Yevropa tiklanish va taraqqiyot banki ishtirokidagi loyihalar tayyorlanishini jadallashtirish, loyiha tayyorlanishidan uning toʻliq amalga oshirilishigacha boʻlgan butun davr mobaynida amaliy natija beradigan monitoringni taʼminlash maqsadida Vazirlar Mahkamasi qaror qiladi: 1. Yevropa tiklanish va taraqqiyot banki bilan birgalikda amalga oshirish moʻljallangan loyihalar roʻyxati 1-ilovaga* muvofiq maʼqullansin. 2. Yevropa tiklanish va taraqqiyot banki bilan qoʻshma loyihalarni amalga oshirishga doir birinchi navbatdagi chora-tadbirlar jadvali 2-ilovaga* muvofiq tasdiqlansin. 3. Yevropa tiklanish va taraqqiyot banki bilan qoʻshma loyihalarni tayyorlash va amalga oshirish uchun masʼul boʻlgan Oʻzbekiston Respublikasi Vazirlar Mahkamasi komplekslari rahbarlari: ikki hafta muddatda ishchi guruhlarni shakllantirsinlar va ularning rahbarlarini tayinlasinlar; Yevropa tiklanish va taraqqiyot banki bilan qoʻshma loyihalarni tayyorlash va amalga oshirish boʻyicha ijroiya agentliklar sifatida belgilangan respublika vazirliklari va idoralari bilan birgalikda bir oy muddatda loyihalarni amalga oshirishga jadal tayyorgarlik koʻrilishini taʼminlaydigan chora-tadbirlarning tegishli rejalarini tasdiqlasinlar, bunda texnik-iqtisodiy asoslash oʻz vaqtida ekspertizadan oʻtkazilishini, mablagʻ bilan taʼminlash manbalari va qarz mablagʻlari qaytarilishini kelishishni nazarda tutsinlar; qoʻshma loyihalarning tayyorlanishidan ularning toʻliq amalga oshirilishigacha boʻlgan butun davr mobaynida amaliy natija beradigan monitoringni taʼminlasinlar. 4. Belgilansinki: Yevropa tiklanish va taraqqiyot banki ishtirokida ishlab chiqilayotgan loyihalarning texnik-iqtisodiy asoslanishi yuzasidan texnik vazifalar ishchi guruhlar tomonidan majburiy tartibda Oʻzbekiston Respublikasi Iqtisodiyot vazirligi hamda Moliya vazirligiga kelishish uchun taqdim etiladi; yangi loyihalarni mablagʻ bilan taʼminlashga buyurtmanomalar Yevropa tiklanish va taraqqiyot bankiga Oʻzbekiston Respublikasi Vazirlar Mahkamasining tegishli komplekslari rahbarlari bilan kelishilgandan keyin Vazirlar Mahkamasining Tashqi iqtisodiy aloqalar va xorijiy investitsiyalar departamenti orqali yuboriladi. 5. Oʻzbekiston Respublikasi Makroiqtisodiyot va statistika vazirligi xalqaro moliyaviy tashkilotlar bilan hamkorlik doirasida amalga oshirilayotgan loyihalar tayyorlanishi va roʻyobga chiqarilishi jarayonini muvofiqlashtirish va nazorat qilish uchun vazirlikning markaziy apparati tuzilmasida 4 kishidan iborat monitoring guruhini tashkil etsin. 6. Bosh vazirning oʻrinbosari, Iqtisodiyot vaziri R.S.Azimov texnik koʻmak olish, shuningdek Oʻzbekiston Respublikasi Hukumati kafolati ostida moliyaviy koʻmak olish yuzasidan Yevropa tiklanish va taraqqiyot bankiga buyurtmanomalarni imzolashga vakil qilinsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
TADBIRKORLIK FAOLIYATINING AYRIM TURLARI BILAN ShUGʻULLANIShNI TARTIBGA SOLISh TOʻGʻRISIDA
(resolution, 2011-01-07)

“Tadbirkorlik faoliyati erkinligining kafolatlari toʻgʻrisida” Oʻzbekiston Respublikasi Qonuniga muvofiq va mulkchilikning xususiy shakliga asoslangan kichik va oʻrta korxonalar tashkil etishni ragʻbatlantirish, yuridik shaxs tashkil etmasdan yakka tartibdagi tadbirkorlik faoliyatini amalga oshirishni tartibga solish maqsadida Vazirlar Mahkamasi qaror qiladi: 1. Belgilansinki, tadbirkorlik subyektlari — faqat yuridik shaxslar tomonidan qonun hujjatlarida belgilangan tartibda amalga oshiriladigan faoliyatning ayrim turlari roʻyxatiga kirmagan tadbirkorlik faoliyati turlari bilan jismoniy shaxslar yuridik shaxs tashkil etmasdan belgilangan tartibda shugʻullanishlari mumkin, qonun hujjatlariga muvofiq faoliyatning faqat yuridik shaxslar shugʻullanishlari mumkin boʻlgan ayrim turlari bundan mustasno. 2. Belgilab qoʻyilsinki, Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari rahbarlari hokimiyat va boshqaruv mahalliy organlari tomonidan “Tadbirkorlik faoliyati erkinligining kafolatlari toʻgʻrisida” Oʻzbekiston Respublikasi Qonuniga qatʼiy rioya qilinishi hamda nazorat qiluvchi va boshqa davlat organlarining tadbirkorlarning xoʻjalik faoliyatiga aralashishiga yoʻl qoʻyilmasligi, xususiy tadbirkorlikning keng rivojlanishi uchun zarur shart-sharoitlar yaratilishi uchun javob beradilar. 3. Oʻzbekiston Respublikasi Adliya vazirligi, Moliya vazirligi boshqa manfaatdor idoralar bilan birgalikda bir oy muddatda Vazirlar Mahkamasiga amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida taklif kiritsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING ISH TARTIBIGA QOʻSHIMCHALAR KIRITISH TOʻGʻRISIDA
(resolution, 2005-02-14)

Vazirlar Mahkamasi komplekslari, doimiy va vaqtinchalik komissiyalarining majlislari va yigʻilishlarini oʻtkazish hamda ularda vazirliklar, idoralar va hududlar rahbarlarining qatnashuvi amaliyotini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1999-yil 2-fevraldagi 47-son qarori (Oʻzbekiston Respublikasi QT, 1999-y., 2-son, 7-modda) bilan tasdiqlangan Oʻzbekiston Respublikasi Vazirlar Mahkamasining Ish tartibiga quyidagi qoʻshimchalar kiritilsin: VI bobga quyidagi mazmundagi 5-band qoʻshilsin: “5. Doimiy va vaqtinchalik komissiyalarning majlislari Vazirlar Mahkamasining Rayosati tomonidan tasdiqlanadigan yilning har choragi rejalari asosida oʻtkaziladi. Doimiy va vaqtinchalik komissiyalarning rejadan tashqari majlislari Vazirlar Mahkamasi Rayosatining roziligi bilan oʻtkaziladi”; VII bobga quyidagi mazmundagi 1-band qoʻshilsin: “1. Vazirlar Mahkamasining komplekslari tomonidan oʻtkaziladigan majlislar, qoidaga koʻra, Vazirlar Mahkamasining Rayosati tomonidan tasdiqlanadigan yilning har choragi rejalari asosida oʻtkaziladi. Zarurat boʻlganda komplekslarning rejadan tashqari majlislari Vazirlar Mahkamasi Rayosatining roziligi bilan chaqiriladi. Kundalik masalalarni hal etish joriy ish tartibida yoki ularni komplekslarning davrlar yakunlari boʻyicha majlislariga qoʻshgan holda amalga oshiriladi. Viloyatlar va Toshkent shahar hokimlarining oʻrinbosarlari, joylardagi davlat boshqaruvi organlarining rahbarlarini Vazirlar Mahkamasida oʻtkaziladigan majlislar va yigʻilishlarga taklif etish Oʻzbekiston Respublikasi Bosh vazirining birinchi oʻrinbosari bilan kelishilgan holda amalga oshiriladi, mazkur Ish tartibining VI bobida va ushbu bandning birinchi xatboshida nazarda tutilgan majlislar bundan mustasno”; ushbu bobning keyingi xatboshilari 2-band deb hisoblansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari mintaqaviy darajada oʻtkaziladigan majlislar va yigʻilishlar sonini qisqartirish, ushbu tadbirlarning sifati va natijadorligini ijro intizomini takomillashtirish va qabul qilingan qarorlarni nazorat qilish hisobiga oshirish boʻyicha taʼsirchan chora-tadbirlar koʻrsinlar.
Import boj poshlinalarini unifikatsiya qilishga doir qoʻshimcha chora-tadbirlar toʻgʻrisida
(resolution, 2024-05-07)

Oʻzbekiston Respublikasi Prezidentining 2002-yil 29-maydagi PF-3078-son Farmonini bajarish va import operatsiyalarini boj-tarif bilan tartibga solishni yanada takomillashtirish, import boj poshlinalarini unifikatsiya qilish maqsadida Vazirlar Mahkamasi qaror qiladi: 4. Idoralararo boj-tarif Kengashi (E.M. Gʻaniyev) oʻziga yuklangan vazifalarga muvofiq tovarlar (ishlar, xizmatlar) eksporti va importi tarkibi hamda hajmlarining mutanosibligi ustidan doimiy monitoringni taʼminlasin va zarurat boʻlganda Vazirlar Mahkamasiga tashqi savdo operatsiyalarini tarif bilan va tarifsiz tartibga solish yuzasidan tezkor chora-tadbirlar koʻrishga doir takliflar kiritsin. 6. Oʻzbekiston Respublikasi Hukumatining baʼzi qarorlariga 2-ilovaga muvofiq oʻzgartirish va qoʻshimchalar kiritilsin. 7. Vazirliklar va idoralar Oʻzbekiston Respublikasi Adliya vazirligi bilan birgalikda bir oy muddatda oʻz normativ hujjatlarini ushbu qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. 3. Quyidagilar: Oʻzbekiston Respublikasi Vazirlar Mahkamasining “Oʻzbekiston Respublikasida tashqi savdo faoliyatini erkinlashtirish boʻyicha qoʻshimcha chora-tadbirlar toʻgʻrisida” 1998-yil 31-martdagi 137-son qarori 5-bandining beshinchi xatboshi; Oʻzbekiston Respublikasi Vazirlar Mahkamasining “Tashqi savdo faoliyatini tartibga solishni takomillashtirish chora-tadbirlari toʻgʻrisida” 2001-yil 2-fevraldagi 66-son qarorining (Oʻzbekiston Respublikasi QT, 2001-y., 2-son, 9-modda) 1 va 2-bandlari, shuningdek 1-ilovasi 2002-yil 1-iyuldan boshlab oʻz kuchini yoʻqotgan deb hisoblansin.
HUKUMATLARARO BITIMLARNI TASDIQLASH TOʻGʻRISIDA
(resolution, 2002-05-30)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 2002-yil 12-fevralda Toshkent shahrida imzolangan Oʻzbekiston Respublikasi Hukumati bilan Tojikiston Respublikasi Hukumati oʻrtasida davlat chegaralaridan oʻtkazish punktlari toʻgʻrisidagi Bitim tasdiqlansin. 2. Oʻzbekiston Respublikasi Bosh vazirining oʻrinbosari R.R. Yunusov va Oʻzbekiston Respublikasining Davlat chegaralarini himoya qiluvchi qoʻmita raisi M.I. Oʻtaganov Oʻzbekiston Respublikasining ushbu hujjatda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
YaDRO POLIGONLARIDA VA BOShQA YaDROVIY-RADIATSIYA OBYEKTLARIDA HARBIY XIZMATNI OʻTAGAN PENSIYA YoShIDAGI ShAXSLARNI IJTIMOIY QOʻLLAB-QUVVATLASh TOʻGʻRISIDA
(decree, 2021-11-30)

“Qariyalarni qadrlash yili” Davlat dasturiga muvofiq hamda yadro poligonlarida va boshqa yadroviy-radiatsiya obyektlarida harbiy xizmatni oʻtagan pensiya yoshidagi shaxslarni ijtimoiy muhofaza qilishni kuchaytirish maqsadida: 1. 2002-yilning 1-iyunidan boshlab, yadro poligonlarida va boshqa yadroviy- radiatsiya obyektlarida harbiy xizmatni oʻtagan pensiya yoshidagi shaxslarga: sanatoriy-kurort yoʻllanmalari, protez-ortopediya buyumlari (tishni protez qilishdan tashqari) va eshitish apparatlari, shifokorning retsepti boʻyicha dori-darmonlar bilan bepul taʼminlash; 2. Yadro poligonlarida va boshqa yadroviy-radiatsiya obyektlarida harbiy xizmatni oʻtagan pensiya yoshidagi shaxslar jumlasiga kiruvchi nogironligi boʻlgan shaxslar uchun qoʻshimcha ravishda quyidagi imtiyoz turlari belgilansin: mehnat qobiliyatini vaqtincha yoʻqotganlik boʻyicha nafaqalarni ish stajidan qatʼi nazar toʻliq ish haqi miqdorida toʻlash; yillik taʼtildan oʻzlari uchun qulay vaqtda foydalanish, shuningdek har yili ish haqi saqlangan holda kamida 12 ish kuni davomidagi qoʻshimcha taʼtil olish; istiqomat joyida maʼmuriy tuman doirasidagi qishloq joylarda jamoat foydalanadigan avtomobil transportida (taksi bundan mustasno), shuningdek shahar atrofida qatnovchi temiryoʻl transportida va shahar atrofi yoʻnalishlaridagi avtobuslarda bepul yurish. 3. Yadro poligonlarida va boshqa yadroviy-radiatsiya obyektlarida harbiy xizmatni oʻtagan pensiya yoshidagi shaxslar jumlasiga kiruvchi nogironligi boʻlgan shaxslarga salomatlikni tiklash uchun quyidagi miqdorlarda yillik bir yoʻla moddiy yordam belgilansin: 1 va 2-guruh nogironligi boʻlgan shaxslarga — bazaviy hisoblash miqdorining uch baravari miqdorida; 3-guruh nogironligi boʻlgan shaxslarga — bazaviy hisoblash miqdorining ikki baravari miqdorida. 5. Oʻzbekiston Respublikasi Vazirlar Mahkamasi bir hafta muddatda mazkur Farmonni ijro etish yuzasidan qaror qabul qilsin.
HUKUMATLARARO BITIMLARNI TASDIQLASH TOʻGʻRISIDA
(resolution, 2002-05-29)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2002-yil 3-aprelda Toshkent shahrida imzolangan Oʻzbekiston Respublikasi Hukumati bilan Shveysariya federal kengashi oʻrtasida daromad va kapitalning ikki yoqlama soliqqa tortilishini oldini olish toʻgʻrisidagi Bitim; 2002-yil 3-aprelda Toshkent shahrida imzolangan Oʻzbekiston Respublikasi Hukumati bilan Shveysariya Federal Kengashi oʻrtasida xalqaro avtomobil transporti orqali yoʻlovchilar va yuklarni tashish toʻgʻrisidagi shartnoma; 2002-yil 26-aprelda Toshkent shahrida imzolangan Oʻzbekiston Respublikasi Hukumati bilan Eron Islom Respublikasi Hukumati ikki yoqlama soliqqa tortilishiga yoʻl qoʻymaslik va daromad hamda kapital soliqlariga taalluqli maʼlumotlarni almashish toʻgʻrisidagi Bitim. 2. Oʻzbekiston Respublikasi Vazirlar Mahkamasi raisining oʻrinbosari R.S. Azimov, R.R. Yunusov va Tashqi ishlar vaziri A.X. Kamilov tomonidan mazkur shartnomalar boʻyicha Oʻzbekiston Respublikasining majburiyatlarining oʻz vaqtida bajarilishi ustidan nazoratni taʼminlasin.
“ISTEʼMOL TOVARLARINING AYRIM TURLARINI OLIB KELISh VA OLIB ChIQIB KETIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA” OʻZBEKISTON RESPUBLIKASI PREZIDENTINING 1998 YIL 25 DEKABRDAGI PF-2160-SON FARMONIGA OʻZGARTIRIShLAR KIRITISh HAQIDA
(decree, 2021-04-30)

Import operatsiyalarini bojxona-tarif yoʻli bilan tartibga solish chora-tadbirlari tizimini yanada erkinlashtirish va takomillashtirish maqsadida: 1. “Isteʼmol tovarlarining ayrim turlarini olib kelish va olib chiqib ketishni tartibga solishga doir qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1998-yil 25-dekabrdagi PF-2160-son Farmonining 1-bandi va ilovasi 2002-yilning 1-iyulidan boshlab oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasi bir hafta muddatda import boj poshlinalarining amaldagi stavkalarini tanqidiy tahlil etib, ularni bir xil qilish va import operatsiyalarini bojxona-tarif yoʻli bilan tartibga solishni yanada takomillashtirish yuzasidan Hukumat qarorini qabul qilsin. 3. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
“AMANTAYTAU-GOLDFILDS” QOʻShMA KORXONASIGA NOYoB METALLAR QAZIB OLISh VA QAYTA IShLASh UChUN ER AJRATISh TOʻGʻRISIDA
(resolution, 2016-03-03)

Markaziy Qizilqum mintaqasida noyob metallar qazib olish va qayta ishlashni rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Er kodeksining 24-moddasiga asosan, Navoiy viloyati hokimligining “Amantaytau-Goldfilds” Oʻzbekiston-Britaniya qoʻshma korxonasiga noyob metallar qazib olish va qayta ishlash uchun 10 yil muddatga yerni ijaraga berish haqidagi takliflariga muvofiq: Vazirlar Mahkamasining 1996-yil 8-fevraldagi 51-son qarori bilan Navoiy viloyati Konimex tumanidagi “Qaraqota” shirkat xoʻjaligi hududidan ajratilgan 650,65 gektar yerdan 267,8 gektari qaytarib olinib, 382,85 gektar yer “Amantaytau-Goldfilds” qoʻshma korxonasiga ijara asosida qoldirilsin; Tomdi tumanidagi “Tomdi” shirkat xoʻjaligi hududidan 113,43 gektar yaylov yerlar “Amantaytau-Goldfilds” qoʻshma korxonasiga ijaraga berilsin. 2. Navoiy viloyati hokimligi Oʻzbekiston Respublikasi Er resurslari davlat qoʻmitasi bilan birgalikda belgilangan tartibda yer uchastkasini “Amantaytau-Goldfilds” qoʻshma korxonasiga ijaraga berish haqidagi hujjatlarni rasmiylashtirsin. 3. Navoiy viloyati hokimligi (Gʻ.D. Dilov): er uchastkasi ijara shartnomasini imzolasin hamda mazkur shartnomada yerni ijaraga beruvchilarning manfaatlari nazarda tutilishini taʼminlasin; ishlab chiqarish zaruriyati taqozo etganda yuqorida koʻrsatilgan muddatning uzoq muddatli vaqtincha foydalanish muddatlaridan ortiq boʻlmagan davrga belgilangan tartibda oʻzgartirilishini nazarda tutsin. 4. “Amantaytau-Goldfilds” qoʻshma korxonasi ijaraga berilgan yerni ijara muddati tugagandan soʻng foydalanish mumkin boʻlgan holga keltirib, “Qaraqota” va “Tomdi” shirkat xoʻjaliklariga qaytarib berishni taʼminlasin. 5. Vazirlar Mahkamasining “Amantaytau-Goldfilds” qoʻshma korxonasiga noyob metallar qazib olish va qayta ishlash uchun yer ajratish toʻgʻrisida” 1996-yil 8-fevraldagi 51-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N. Yusupov zimmasiga yuklansin.